Khadija waadhi wa ndoa

Hayawi hayawi hua. Mara Rehema huyo ashachuchuka. Ubwabwa wa shingo
ushamtoka. Anatafutiwa mume aozwe. Kifua kilikia kishaanza kuinua nguo.
Baba yake -mzee Tabasuri, akaanza kumsaka shababi mcha Mungu, ili amuoze
bintiye. Kwani kamwe hakitaka aibu ya kuletewa uja uziti nyumbani kwake
. Hivyo basi, shughuli ikaanza.

Ilikua siku adhimu kwa Rehema na aila yake kwa Jumla. Siku ya shere ya
akidi yake . Alikua amekaa chumbani kwake akivuta Tabasuri. Anayakumbuka
fika mawaidha aliyepewa na shangazi yake ambaye ndiye kungwi wake. Kwani
haikua heshima kwa mama kumfunza mwanwe mambo ya unyumba. Ilikua Kama
kujivua nguo mbele yake. Ilikua mwiko.

Rehema anakumbuka alivyokua amekaa chumbani, wajihi kauinamisha sakafuni
akisikiliza waadhi wa maisha yake mapya. " Bibi wewe, unakeenda kwako
Sasa. Unaolewa. Uende ukaitunze heshima ya mama yako na heshima yako.
Uwaheahimu wakwe zako. Mamakwe wako muone Kama mama yako. Babamkwe wako
mchukulie Kama baba yako wa kukuzaa. Mtunze na umuheshimu mume wako.
Usilete tafrani baina yake na familia yake. Utamtatiza. Fanya urafikinna
ndugu na jamaa zake . Urafiki wenye mipaka , Naye atafurahi. Kwani ,si
wazee wa Hadi walishanena kua ukipenda ua, penda na miba yake ?

"Hakuna mkamilifu isiookua Maulana. Vumilia na ufungie macho udhaifu
mdogomdogo wa mumeo na wakwe zako. Keti Naye kwa adabu. Usimtie ghadhabu
. Na pindi akikufokea , basi fungal wako mdomo , usimjibu , jitahidi
kunyamaza. Kabla hujatoka muombe ruhusa kwa adabu. Na akitoka yeye ,
uagane Naye . "

"Akirudi mpokee kwa bashasha . Usikubali mwengine ampokee. Mpetipeti.
Kisha umtengezee mahali pa kupumzika. Akilala asikukose saririni.
Mwegemee umpapase ukimpepea . Mwandikie chakula na asiondoke mpaka
amalize .Kula na Naye au umlishe. Tunza usafi wako Binti. Mwanamke usafi
shosti . Choo kisoshe Kila siku. Jiko daima Liwe safi . Mwiko wako uwe
safi daima dawamu. Jipambe kwa ajili ya mume wako . Jipake manukato
unukie . Asiskie harufu mbaya kutoka kwako. Kila siku uwe Kama bibi
harusi. Na kidani na mkufu usikutoke shingo I. Herini zishafishe na
daima ziwe masikioni.

Mume wako mfukuze .sofa zake nzuri zienezee. Zilizo mbaya zinyamazie.
Wala usimshurutishe kufanya asichoweza. Anachokupa kipokee kwa moyo wa
furaha. Mshkuru na Dua njema umuombee. Na ambalo halitendi, huna haha
kumwambia. Uonapo USO wake ,funua meno utabasamu. Na analokwambia
litende isiookua kumiasi jalia."

Rehema alitabasamu ,ishara ya kua yupo tayari kuyakabili maisha yake ya
ndoa.